CELEX: 32018D1669
Language: lv
Date: 2018-11-06 00:00:00
Title: Komisijas Īstenošanas lēmums (ES) 2018/1669 (2018. gada 6. novembris), ar kuru atceļ Lēmumu 2006/80/EK, ar ko atsevišķām dalībvalstīm piešķir atkāpi, kas paredzēta Padomes Direktīvas 92/102/EEK par dzīvnieku identificēšanu un reģistrēšanu 3. panta 2. punktā (izziņots ar dokumenta numuru C(2018) 7239)

8.11.2018   
               
               
                  LV
               
               
                  Eiropas Savienības Oficiālais Vēstnesis
               
               
                  L 278/28
               
            
         KOMISIJAS ĪSTENOŠANAS LĒMUMS (ES) 2018/1669
         (2018. gada 6. novembris),
         ar kuru atceļ Lēmumu 2006/80/EK, ar ko atsevišķām dalībvalstīm piešķir atkāpi, kas paredzēta Padomes Direktīvas 92/102/EEK par dzīvnieku identificēšanu un reģistrēšanu 3. panta 2. punktā
         
            
               (izziņots ar dokumenta numuru C(2018) 7239)
            
         
         (Autentisks ir tikai teksts čehu, franču, itāļu, portugāļu, slovāku un slovēņu valodā)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 2008. gada 15. jūlija Direktīvu 2008/71/EK par cūku identificēšanu un reģistrēšanu (1) un jo īpaši tās 3. panta 2. punktu,
         tā kā:
         
                     (1)
                  
                  
                     Direktīva 2008/71/EK nosaka obligātās prasības cūku identificēšanai un reģistrēšanai.
                  
               
                     (2)
                  
                  
                     Saskaņā ar Direktīvas 2008/71/EK 3. panta 1. punktu dalībvalstīm jānodrošina, lai kompetento iestāžu rīcībā būtu atjaunināts to saimniecību saraksts, kurās ir dzīvnieki, uz ko attiecas minētā direktīva, un kuras atrodas to teritorijā.
                  
               
                     (3)
                  
                  
                     Direktīvas 2008/71/EK 3. panta 2. punkts paredz iespēju atļaut dalībvalstīm no minētās direktīvas 3. panta 1. punktā prasītā saimniecību saraksta izslēgt fiziskas personas, kuras audzē vienu cūku pašu vajadzībām vai patēriņam, ja vien minētajam dzīvniekam pirms jebkādas pārvietošanas tiek veiktas minētajā direktīvā noteiktās pārbaudes.
                  
               
                     (4)
                  
                  
                     Komisijas Lēmums 2006/80/EK (2) atļauj Čehijas Republikai, Francijai, Itālijai, Portugālei, Slovēnijai un Slovākijai piemērot atkāpi, kas tagad paredzēta Direktīvas 2008/71/EK 3. panta 2. punktā attiecībā uz saimniecībām, kurās nav vairāk par vienu cūku.
                     Čehijas Republika, Francija, Itālija, Portugāle, Slovēnija un Slovākija ir apstiprinājušas, ka Direktīvas 2008/71/EK 3. panta 2. punktā paredzēto atkāpi attiecībā uz saimniecībām, kurās nav vairāk par vienu cūku, vairs nepiemēro.
                  
               
                     (5)
                  
                  
                     Tāpēc Lēmums 2006/80/EK būtu jāatceļ.
                  
               
                     (6)
                  
                  
                     Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO LĒMUMU.
         
            1. pants
            Lēmumu 2006/80/EK atceļ.
         
         
            2. pants
            Šis lēmums ir adresēts Čehijas Republikai, Francijas Republikai, Itālijas Republikai, Portugāles Republikai, Slovēnijas Republikai un Slovākijas Republikai.
         
         
            Briselē, 2018. gada 6. novembrī
            
               
                  Komisijas vārdā –
               
               
                  Komisijas loceklis
               
               Vytenis ANDRIUKAITIS
            
         
         
            (1)  OV L 213, 8.8.2008., 31. lpp.
         
         
            (2)  Komisijas 2006. gada 1. februāra Lēmums 2006/80/EK, ar ko atsevišķām dalībvalstīm piešķir atkāpi, kas paredzēta Padomes Direktīvas 92/102/EEK par dzīvnieku identificēšanu un reģistrēšanu 3. panta 2. punktā (OV L 36, 8.2.2006., 50. lpp.).